इस त्योहारी सीज़न में Oppo A3s स्मार्टफोन खरीदने की चाहत रखने वालों के लिए अच्छी खबर है। कंपनी ने ओप्पो ए3एस की कीमत कम कर दी है। भारत में जुलाई महीने में 10,990 रुपये में लॉन्च किए गए Oppo A3s स्मार्टफोन को अब 9,990 रुपये में बेचा जाएगा। याद रहे कि कंपनी भारत में Oppo A3s का 3 जीबी रैम वेरिएंट भी अगस्त महीने में लॉन्च कर चुकी है। इसे 13,990 रुपये में बेचा जाता है। वैसे, कीमत में कटौती सिर्फ 2 जीबी रैम वेरिएंट के लिए है। नई कीमत में Oppo A3s अब Asus ZenFone Max Pro M1, Xiaomi Redmi 6 Pro और Infinix Hot S3X को और मज़बूत चुनौती देगा।